हाथियों ने ली 7 की जान साल भर सहमे रहे लोग
इस साल के विदा होने में अब केवल तीन दिन रह गए हैं। इस साल भी जिले के कई हिस्सों में हाथियों ने तबाही और आतंक मचाया। इस साल हाथियों ने कुल 7 लोगों की जान ली व 15 लोगों को घायल किया, वहींं हाथी 647 मकान तोड़ चुके हैं। इसके अलावा करीब 4 हजार किसानों की फसलों को भी हाथियों ने नुकसान पहुंचाया। इस समय तक वन विभाग ने जनहानि, जनघायल, फसल व मकान क्षति, पशु हानि में 18 करोड़ लाख 17 लाख 7 हजार 218 रुपए का मुआवजा दिया गया है।
बीते करीब माह भर पहले जिले में धान कटाई कार्य शुरू हुआ था। यह मौसम हाथियों के लिए अनुकूल होता है। जंगल में हाथियों के लिए पर्याप्त भोजन नहीं मिलने के कारण हाथियों का दल जंगल से गांव में घुसता है। विशेषकर धान कटाई के समय हाथियों का उत्पात बढ़ जाता है। हाथी किसानों के खेतों एवं खलिहानों में आकर फसलों को चट कर जाते हैं। इसके अलाव जिस घर में धान रखा रहता है, उस घर को तोड़कर वहां से भी हाथी धान खाते हैं। ग्रामीण हाथियों के भय से रतजगा करने को मजबूर रहते हैं। हाथी गांव की ओर रुख करते हैं। सामने जो आता है, हाथी उसे रौंद देते हैं। फसल बर्बाद कर देते हैं। हाथियों के उत्पात को लेकर ऐसे तो वन विभाग सक्रिय है, पर कई मौके पर वन विभाग को भी गच्चा खाना पड़ता है।
इ
घर तोड़े, फसल भी बर्बाद
साल भर में घरों के साथ बड़े पैमाने पर फसलों को नुकसान भी पहुंचाया। 2013-14 में विभाग ने करीब 198 प्रकरणों में 5 लाख 87 हजार 105 रुपए का मुआवजा ग्रामीणों को दिया था। 2014-15 में सितंबर तक की स्थिति में हाथियों ने करीब 90 घरों को नुकसान पहुंचाया था। हाथियों के कहर का यह सिलसिला अभी भी जारी है। समस्या का स्थायी हल नहीं होने के कारण ग्रामीण रतजगा करने एवं अपने स्तर पर ही उससे रक्षा करने को विवश हैं।
हाथी समस्या से जिले के 200 गांव प्रभावित
जशपुर जिले में हाथियों का प्रवेश पहली बार 1988 में अविभाजित बिहार से जिले के मनोरा ब्लॉक के रास्ते हुए था। उस वक्त 18 हाथियों ने यहां प्रवेश किया था। हाथियों को यहां की भौगोलिक स्थिति एवं भोजन की उपलब्धता रास आ गई। जिसके बाद से हाथियों ने जिले में अपना रहवास बना लिया। तब से लेकर आज तक हाथियों की समस्या लगातार बनी हुई है। जिले के मनोरा, बगीचा, जशपुर, फरसाबहार, पत्थलगांव, कांसाबेल, दुलदुला आदि ब्लॉक के कई गांव हाथी प्रभावित हैं। जिले में हाथी प्रभावित गांवों की संख्या 200 से अधिक है।
इसमें 93 गांव अधिक प्रभावित व 114 गांव कम प्रभावित क्षेत्र हैं।
नुकसान व मुआवजा
जनहानि- 7 प्रकरण, 28 लाख मुआवजा
जनघायल- 15 मामले, 137239 रुपए मुआवजा
फसल क्षति- 3939 मामलों में 1 करोड़, 45 लाख, 6 हजार 554 रुपए मुआवजा
मकान क्षति- 647 मामले, 50 लाख, 75 हजार 425 रुपए मुआवजा
पशुहानि- 8 प्रकरण में 1 लाख 5 हजार रुपए मुआवजा
हाथी आवास स्थल पर
विभाग की नजर में
तपकरा के ग्राम खाराबहार, बलुआबहार, पेंरूवाआरा, मनोरा के गुल्लु, झरगांव, डोमझरन, मतलुंगा, ओरकेला, सुरजुला, चडिय़ा, केसरा, पोड़ी पटकोना, कलारू, मुटू, जकबा, रजला, करदना, लुखी, मधवा, जशपुर व दुलदुला के चरईडांड़, कोमड़ो, बढ़ईखाना, रामबंध, कुमनीछेका, कुनकुरी के चटकपुर, बेने, अभयारण्य क्षेत्र के राजपुर, रंगपुर, कुरहाटीमना, डूमरपानी, बांसबहार, सन्ना के तोरा, मैना, डोभ, कलिया व गैलूंगा हाथियों के आवास हैं। इसी तरह बगीचा ब्लॉक के तंबाकछार, रेमले, सुतरी, बेतरा के वन क्षेत्रों में हाथियों का आवास रहता है। हाथी झारखंड से मनोरा के लुखी मधवा एवं जशपुर ब्लॉक के टेकुल सहित ओडि़शा से फरसाबहार के परूवाआरा, घुमरा एवं जबला होते हुए जिले में प्रवेश करते हैं।
समस्या के सामने
विभाग लाचार
हाथी समस्या जिले में इतनी विकराल हो चुकी है कि इससे निपटने में विभाग भी लाचार नजर आ रहा है। हालांकि विभाग अपनी ओर से पूरा प्रयास कर रहा है कि हाथी कम से कम गांवों में प्रवेश करें और नुकसान करें। इसके लिए वन विभाग द्वारा वन रक्षा समितियों को सजग कर दिया गया है। जिससे वे हाथी के आने की सूचना तत्काल विभाग को दें। ग्रामीणों के बीच पटाखा, बम, मशाल, किरोसिन व टॉर्च का वितरण किया जा रहा है। जिससे हाथी के गांव में घुसने पर उसे जंगल वापस खदेड़ा जा सके। इसके अलावा विभाग ग्रामीणों को समझाईश भी दे रहा है कि जब हाथी गांव में घुस जाए, तो उसके साथ छेड़छाड़ न करें। हाथी के नजदीक न जाएं। उससे दूर रहने में ही भलाई है। कई ग्रामीण हाथियों को पत्थर से मारते हैं। जिससे हाथी आक्रोशित होकर उत्पात मचाता है। इससे बचना चाहिए। हाथी के प्रवेश की सूचना तत्काल वन विभाग को दें।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva mag_Deva hin_Deva hin_Deva